THANI พุ่งเฉียด 8% นิวไฮรอบ 2 เดือน โบรกฯแนะ “ทยอยสะสม” ลุ้นกำไรฟื้นตัว
THANI พุ่งเฉียด 8% นิวไฮรอบ 2 เดือน โบรกฯแนะ “ทยอยสะสม” ลุ้นกำไรฟื้นตัว ล่าสุดอยู่ที่ 4.10 บาท บวก 0.30 บาท หรือ 7.89% มูลค่าซื้อขาย 675.73 ล้านบาท
THANI พุ่งเฉียด 8% นิวไฮรอบ 2 เดือน โบรกฯแนะ “ทยอยสะสม” ลุ้นกำไรฟื้นตัว ล่าสุดอยู่ที่ 4.10 บาท บวก 0.30 บาท หรือ 7.89% มูลค่าซื้อขาย 675.73 ล้านบาท
26 พ.ค. 2563

ผู้สื่อข่าวรายงานว่า ราคาหุ้น บริษัท ราชธานีลิสซิ่ง จำกัด (มหาชน) หรือ THANI ล่าสุด ณ เวลา 15.45 น. อยู่ที่ 4.10 บาท บวก 0.30 บาท หรือ 7.89% สูงสุดที่ 4.26 บาท ต่ำสุดที่ 3.88 บาท ด้วยมูลค่าซื้อขาย 675.73 ล้านบาท โดยราคาปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 4.40 บาท เมื่อวันที่ 20 มี.ค.2563

ทั้งนี้ บล.เมย์แบงก์ กิมเอ็ง การแพร่ระบาดของ COVID-19 ตั้งแต่ช่วงต้นปี กดดันการลงทุนในตลาดหุ้นปีนี้อย่างมาก โดยต้นปี SET แกว่งบริเวณ 1600 จุด และปรับตัวลดลงมาอย่างรุนแรงในช่วงเวลาถัดมาจนไปทำจุดต่ำสุดบริเวณ 969 จุด ในช่วงกลางเดือนมีนาคม หลังจากนั้นรัฐบาลพยายามที่จะควบคุมการแพร่กระจายของ COVID-19
โดยออกมาตรการปิดเมือง ส่งผลให้กิจกรรมทางเศรษฐกิจหยุดชะงัก ส่งผลให้สถานการณ์การแพร่ระบาดของ COVID-19 เข้าสู่จุดที่ดีขึ้น สะท้อนจากจำนวนผู้ติดเชื้อรายใหม่ของไทยลดน้อยลงอย่างมีนัยสำคัญ จึงนำมาสู่การเริ่มปลด Lockdown เพื่อให้กิจกรรมทางเศรษฐกิจกลับมาฟื้นอีกครั้ง
ทั้งนี้ SET ก็รีบาวน์ขึ้นต่อเนื่องจากความคาดหวังเชิงบวกจนมาถึงปัจจุบันที่ระดับ 1320 จุด (คิดเป็นการฟื้นตัวด้วยสัดส่วน 56% ของ index ที่ลดลงตั้งแต่ต้นปี) อย่างไรก็ดีหากพิจารณาหุ้นใน SET100 จะพบว่ามีหลายบริษัทยังฟื้นตัวได้ช้ากว่า SET ซึ่งส่วนใหญ่มักจะได้รับผลกระทบหนักจาก COVID-19 แต่เชื่อว่าในช่วงถัดไปภาครัฐจะพยายามขับเคลื่อนนโยบายกระตุ้นต่างๆ
ดังนั้นน่าจะเป็นโอกาสดีในการทยอยสะสมหุ้นกลุ่ม laggard ที่คาดกำไรจะฟื้น เช่น อสังหา (AP, LH, SPALI), นิคม (AMATA), พลังงาน (SPRC, TOP), โรงพยาบาล (BDMS), ขนส่ง (AOT), สื่อสาร (ADVANC), ไฟแนนซ์ (THANI), โรงแรม (ERW), อิเล็กทรอนิกส์ (KCE)